प्रशासन की रिपोर्ट, बालोदगहन के किसान की मौत कर्ज से नहीं
गुरुर ब्लॉक के बालोदगहन के किसान चरण नेताम की मौत का एक और कारण प्रशासन ने सामने लाया है। प्रशासन की जांच रिपोर्ट के अनुसार किसान की मौत कर्ज से नहीं हुई है। वह शराब का आदी था। इसलिए किसान ने कर्ज के आधार पर आत्महत्या की है, यह सही नहीं है।
वहीं विधायक भैयाराम सिन्हा का कहना है कि वे प्रदेश कांग्रेस से जांच अधिकारी के रूप में मृतक परिवारों से मिलने गए थे। जहां परिजन व पंचनामा में दिए गए बयान वाले लोग भी उपस्थित थे। जिन्होंने बताया कि मृतक अपने पैंट में पेन से लिखा था कि वह कर्ज से परेशान होकर यह कदम उठा रहा हैं। वहीं मृतक की प|ी ने भी कर्ज के चलते परेशान रहने की बात की। विधायक के अनुसार कर्ज की वजह से ही किसान ने आत्महत्या की है। इधर प्रशासन के रिपोर्ट में किसान की आत्महत्या का कारण शराब की वजह बताई जा रही है।
पति-प|ी के बीच हुई थी बहस
प्रशासन की रिपोर्ट के अनुसार मृतक की प|ी राधा बाई ने बताया कि 13 दिसंबर को मृतक चरण सिंह ने शीतला समिति बालोदगहन से 80 किलो धान उधारी में लेकर गांव के कुर्सी दुकानदार के पास बेच दिया। वहीं पैसे को स्वयं रख लिया। इस बात की जानकारी होने पर उसने अपने पति से पूछताछ की जिससे उन दोनों के बीच बहस हो गई कि इतना धान क्यों निकाले हो, कर्ज आदि तो नहीं है। तो उनके पति ने कहा कि छूटने वाला तो मैं हूं, तुम्हें क्या करना है।
बेटों ने कहा- बैंक और साहूकार का नहीं है कर्ज
मृतक के दोनों बेटों ने प्रशासन की जांच रिपोर्ट में बताया है कि समिति से धान निकालने व बेचने की जानकारी उन्हें बाद में हुई। किसी बैंक या साहूकार के पास उनके जानकारी अनुसार कोई कर्ज नहीं है।
किसान ने बेटी को नहीं बताई थी परेशानी
मृतक की बेटी पीपरछेड़ी निवासी लताबाई ने बताया कि मृतक 19 दिसंबर को उनके घर गया था। उनके साथ दो तीन लोग और थे। जिन्हें वे नहीं पहचानते। लेकिन उन्हें कोई परेशानी नहीं बताई।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva